จีน เลือก เชียงราย ศูนย์กลางปลูกยางภาคเหนือ
ในอดีต ยางพารา จัดเป็นพืชเศรษฐกิจสำคัญของภาคใต้ สร้างงานและรายได้ให้ชาวสวนยางอย่างเป็นกอบเป็นกำ จากจุดนี้เอง พื้นที่อื่นๆจึงนำต้นพันธุ์ไปขยายผลปลูกอย่างกว้างขวาง แต่เมื่อประสบวิกฤติราคายางตกต่ำ ส่งผลให้ได้รับความเดือดร้อนตามๆกัน,แต่ในขณะที่หลายประเทศรับซื้อยางพาราไทย นำเข้าสู่โรงงานอุตสาหกรรม ยางรถยนต์ ถุงยาง และอุปกรณ์ในครัวเรือนหลากหลายชนิด ผู้ประกอบการและชาวสวนยางไทยต้องสูญเสียส่วนต่างรายได้ไปอย่างมหาศาล,รัฐบาลจึงมอบนโยบายเร่งการใช้ยางพาราแปรรูปสร้างมูลค่าเพิ่มในรูปแบบ ต่างๆ เนื่องจาก น้ำยาง (Latex) เป็นหนึ่งในวัตถุดิบนำไปใช้ในอุตสาหกรรมหนัก ในต่างประเทศ เนื่องจากคุณสมบัติ น้ำยาง ทำอย่างไร ยางสังเคราะห์ (Synthetic Rubber) ของต่างประเทศ ไม่สามารถทำให้เหมือนได้,ล่าสุดมีการจัดงาน มหกรรมยางพาราท้องถิ่นและของดีเขตภาคเหนือ จัดภายใต้คอนเซปต์ เทศกาลยางพารานานาชาติภาคเหนือ ที่เทศบาล ต.ห้วยซ้อ อ.เวียงแก่น จ.เชียงราย โดยมี นายณรงค์ อ่อนสอาด ที่ปรึกษา รมว.เกษตรและสหกรณ์ นายพนัสพล โกสิยาภรณ์ ผอ.การยางแห่งประเทศไทย จ.เชียงราย ไปร่วมเปิดงาน,นอกจากนี้ ผู้ประกอบการในประเทศไทย และ จีน รวมทั้ง สปป.ลาว นำโดย นายคำแปง ใจยะสัก เจ้าเมืองห้วยทราย แขวงบ่อแก้ว องค์กรส่วนท้องถิ่นในพื้นที่ปลูกยาง เข้าร่วมพิธีจำนวนมาก,ทั้งนี้ หากดูจากรายงาน สำนักงานกองทุนสงเคราะห์การทำสวนยาง (สกย.) พบว่า ยอดรวมการปลูกยางพาราของ จ.เชียงราย ทั้ง 18 อำเภอ มากถึง 299,615 ไร่ พื้นที่ปลูกมากที่สุด คือ อ.เชียงของ 58,560 ไร่ รองลงมา อ.เทิง 43,258 ไร่ อ.ดอยหลวง จำนวน 40,150 ไร่ อ.เวียงเชียงรุ้ง 31,576 ไร่ อ.พญาเม็งราย 25,790 ไร่,แหล่งปลูกยางมากเป็นอันดับต้นๆของจังหวัดภาคเหนือ คือ อ.เชียงของ อำเภอชายแดนติดกับ สปป.ลาว,นายทัศนัย สุธาพจน์ นอภ.เชียงของ กล่าวว่า จากที่ได้ตระหนักถึงความสำคัญของพืชเศรษฐกิจชนิดนี้ เพราะถึงแม้อยู่ในช่วงราคาตกต่ำ แต่ปริมาณการส่งออกไปจีนกลับไม่ตก ยังมีเป็นจำนวนมาก,เพื่อการแปรรูปสร้างมูลค่าเพิ่มและรายได้อย่าง ยั่งยืน จึงนำผู้นำหมู่บ้าน ผู้ปลูกยางพาราไปศึกษาดูงานทางภาคใต้ พร้อมขอคำแนะนำจากการยางแห่งประเทศไทย จัด เทศกาลยางพารานานาชาติ ในพื้นที่ภาคเหนือ,ส่วน นายพนัสพล โกสิยาภรณ์ ผอ.การยาง แห่งประเทศไทย จ.เชียงราย กล่าวว่า ในฐานะองค์การกลางรับผิดชอบบริหารจัดการยางพาราทั้งระบบ ตั้งแต่ต้นน้ำ ปลายน้ำ จึงให้การสนับสนุนชาวสวนยาง ทั้งด้านการเงิน การแปรรูป การตลาด การประกอบธุรกิจ และด้านอื่นๆที่เกี่ยวข้อง,สร้างรายได้ให้เกษตรกรอย่างต่อเนื่อง เกิดเป็น เงินหมุนเวียนในระบบเศรษฐกิจในพื้นที่มากกว่า 3,000 ล้านบาท ทั้งหมดเกิดจากปัจจัยการคมนาคม สะดวกสบาย จาก จ.เชียงราย สามารถไปยัง สปป.ลาว ตามถนน R-3a มากที่สุด กับช่วงทางในแม่น้ำโขง ด้าน อ.เชียงแสน,ด้วยเหตุนี้ ตลาดยางประเทศจีน จึงเลือก จ.เชียงราย เป็นจุดรับซื้อยางพาราจากภาคเหนือมากที่สุด ร้อยละ 95 ของปริมาณยางที่รับซื้อทั้งหมด,ดังนั้น จากการที่เกษตรกรและผู้ประกอบการหลายประเทศได้มาพบปะ แลกเปลี่ยนสินค้า ความรู้ วิชาการ ผลิตภัณฑ์จากยางพารารูปแบบใหม่ในงานนี้ จึงช่วยเพิ่มช่องทางการจำหน่ายผลิตภัณฑ์ยางพาราได้มากยิ่งขึ้น,นอกจากนี้ ยังมีพิธีลงนามข้อตกลง (MOU) ขับเคลื่อน ถนนยางพาราต้นแบบ ระหว่าง อบจ.เชียงราย กับ เทศบาล ต.ห้วยซ้อ อ.เชียงของ ด้วยการ รับซื้อน้ำยางจากเกษตรกรใช้สร้างถนนคอนกรีตผสมน้ำยางพารา ในพื้นที่ อ.เชียงของ นอกจากนี้ ยังมีการลงนามข้อตกลงระหว่าง ผู้ประกอบการซื้อ–ขาย ยางเครป มูลค่ากว่า 1,600 ล้านบาท,เริ่มจาก บริษัท เชียงรายเครปรับเบอร์ จำกัด กับ บริษัท สิบสองปันนา เมืองลารับเบอร์ จำกัด ปริมาณ 20,000 ตัน ในปี 2562-63 และ บริษัท เชียงรายอินเตอร์เทรด อิมปอร์ต เอ็กปอร์ต จำกัด กับ บริษัท สิบสองปันนา อิมปอร์ต เอ็กซปอร์ตเทรด จำกัด รวมถึงพิธีลงนาม ระหว่าง ผู้ประกอบการทำหมอนยางพาราไทย กับ ผู้ประกอบการของจีน,นายไสว น้อยหมอ นายกเทศมนตรี ต.ห้วยซ้อ กล่าวว่า ถนนยางพาราต้นแบบ เกิดจากข้อมูล การใช้น้ำยางพาราดิบผสมกับคอนกรีตทำถนนใช้งานได้อย่างมีคุณภาพและคงทน จึงประสานงาน อบจ.เชียงราย ได้จัดช่างโยธาธิการมาให้คำปรึกษา เพื่อทำพื้นลานอเนกประสงค์ และถนนด้านหน้าเทศบาล และใช้ในโครงการอื่นๆ,ด้าน นายณรงค์ อ่อนสอาด ที่ปรึกษา รมว. เกษตรและสหกรณ์ กล่าวว่า จากแนวทางนี้จึงเร่ง ผลักดัน ยุทธศาสตร์ยางพารา ให้อยู่ใน ยุทธศาสตร์ จังหวัด และ กลุ่มจังหวัดภาคเหนือตอนบน 2 เพื่อทำให้ จ.เชียงราย เป็น ศูนย์กลางยางพาราภาคเหนือ ที่มีการบริหารจัดการที่เป็นมาตรฐาน และเป็นมิตรต่อสิ่งแวดล้อม,นำมาซึ่งกลไกตลาดทางเลือกส่งป้อนยางพารา สู่โรงงานอุตสาหกรรมไทย แปรรูปเป็นผลิตภัณฑ์น่าสนใจทัดเทียมกับต่างประเทศ นอกเหนือจากการ ส่งออกน้ำยาง นำมาซึ่งรายได้ชาวสวนยางอย่างยั่งยืน.,อนุชิต โพธิ์นาค รายงาน
ในอดีต ยางพารา จัดเป็นพืชเศรษฐกิจสำคัญของภาคใต้ สร้างงานและรายได้ให้ชาวสวนยางอย่างเป็นกอบเป็นกำ จากจุดนี้เอง  
ยางพารา,เชียงราย,ศูนย์กลางปลูกยาง,น้ำยาง,อนุชิต โพธิ์นาค,ข่าวทั่วไป